แนวโน้ม SET ไซด์เวย์ นักลงทุนรอถ้อยแถลง “พาวเวล”-เงินเฟ้อสหรัฐ
แนวโน้ม SET เช้าไซด์เวย์ นักลงทุนจับตาถ้อยแถลงนายเจอโรม พาวเวล ประธานเฟดในวันนี้และตัวเลขเงินเฟ้อสหรัฐในวันพฤหัสนี้ ให้แนวต้านไว้ที่ 1,700 จุด และแนวรับ 1,675-1,685 จุด
แนวโน้ม SET เช้าไซด์เวย์ นักลงทุนจับตาถ้อยแถลงนายเจอโรม พาวเวล ประธานเฟดในวันนี้และตัวเลขเงินเฟ้อสหรัฐในวันพฤหัสนี้ ให้แนวต้านไว้ที่ 1,700 จุด และแนวรับ 1,675-1,685 จุด
10 ม.ค. 2566

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้คาดแกว่งไซด์เวย์ ในลักษณะพักฐาน หลังจาก SET ปรับตัวขึ้นเข้าสู่สัปดาห์ที่ 3 โดยขึ้นมา 100 จุดแล้ว นับจากจุดต่ำสุด ทำให้นักลงทุนระมัดระวังการลงทุนมากขึ้น หลังตลาดหุ้นขึ้นมาอย่างรวดเร็ว ประกอบกับมีประธานธนาคารกลางสหรัฐ (เฟด) 2 สาขา ออกมากล่าวว่ายังเร็วเกินไปที่จะหยุดขึ้นดอกเบี้ย และเงินเฟ้อสหรัฐยังคงอยู่ในระดับสูง
ขณะเดียวกัน นักลงทุนจับตาถ้อยแถลงของนายเจอโรม พาวเวล ประธานเฟด ซึ่งจะกล่าวสุนทรพจน์ว่าด้วยความเป็นอิสระของธนาคารกลางในการเสวนาที่จะจัดขึ้นที่กรุงสตอกโฮล์มในวันนี้ (10 ม.ค.) เพื่อหาสัญญาณบ่งชี้ทิศทางอัตราดอกเบี้ยของเฟดในปีนี้ และการเปิดเผยดัชนีราคาผู้บริโภค (CPI) เดือนธ.ค.ของสหรัฐในวันพฤหัสบดีนี้ ให้แนวต้านไว้ที่ 1,700 จุด และแนวรับ 1,675-1,685 จุด